钦定古今图书集成/明伦汇编/氏族典/第287卷 > 黄尚质
## 钦定古今图书集成/明伦汇编/氏族典/第287卷 > 黄尚质

按《江宁县志》：“尚质，字宗商，水军左卫人。嘉靖戊午举
于乡，授剑州学正，聘陜西乡试，称为得士。摄巴，会妖
寇蔡百贯作乱，躬自捍御，郡赖以安。改峡江令，入觐。
里甲旧有馈金，悉拒之。万历初，诏雪练子宁遗嗣，流
为厮养久矣，尚质多方觅得之，复其姓，立祠买田，俾
主其祀。擢饶州别驾，投檄归。”